Hið árlega jólakvöld Ólafsfirðinga fór fram á föstudagskvöldið og var fjöldi manns í bænum að taka þátt í gleðinni . Dagskrá FM Trölla litaðist af því milli kl. 20 og 22 , en þá voru leikin eintóm jólalög á FM Trölla og sérstök jólalagasyrpa sérstaklega valin af Ólafsfirðingum . Það fer ekki framhjá neinum sem heimsækir Ólafsfjörð þegar jólin nálgast , að bærinn er einstaklega fallega skreyttur og greinilega mikill metnaður lagður í fallegar jólaskreytingar um allan bæinn . Mikil og góð stemming var í bænum og fjöldi fólks hvert sem litið var . Lifandi tónlist var á nokkrum stöðum , bæði kórar og hljómsveit , sölubásar , sýningar og svo allskonar veitingar . Kvöldinu lauk síðan í Menningarhúsinu Tjarnaborg þar sem gestum var boðið upp á lifandi tónlist og notalegheit . Meðfylgjandi myndir tók Guðný Ágústsdóttir frá þessu bráðskemmtilega jólakvöldi .